Indkaldelse til

DH - bestyrelsesmøde

Mandag d. 29. jan. 2018 Kl. 18.00-22.00 i Frivillighuset Østerbrogade 21,b,

8722 Hedensted.

DAGSORDEN / REFERAT

Tilstede: Marianne, Anne Lise, Lillian, Brian, Sussi, Anne-Marie

Fraværende: Benny - Mikael

1. Godkendelse af dagsorden.

Godkendt.

2. Godkendelse af referat fra sidste møde.

Godkendt og underskrevet med følgende kommentar til punkt 4.b:

Anne Mette Have Rasmussen er stadig fælles leder på KT samt ASV.

3. Økonomi.

Marianne orienterede om, at vi har fået en indkaldelse til at komme med ansøgning til driftspuljemidler, vi skal sende budget ind for 2018, da der er sket en opsplitning i driftspulje og aktivitetspulje. Vi skal søge fra 15. april 2018 til 15. april 2019. Skal vi prøve at lave et arrangement for flere organisationer for at få dem til at finde ud af, at vi er her, og hvad vi står for?

4. Handicapråd.

4.a. Orientering / hvad sker der (Marianne Frahm).

Konstituerende Handicaprådsmøde den 22. januar, hvor vi valgte ny formand: Birgit Jacobsen og næstformand: Marianne Frahm.

Vi talte igen om repræsentation fra Børnehandicap i rådet, vi endte med igen 4 repræsentanter fra DH og 2 repræsentanter fra kommunen og 2 repræsentanter fra politikerne. Birgit og Merete prøver igen i kommunen, om vi skal være 5 + 5?

I forbindelse med Fakta-projektet er vi blevet klar over, at man ikke i forløbet har afklaret, hvordan den enkeltes flex-job skal skrues sammen, det bør ligge i projektet, så den enkelte i slutningen af forløbet får vurderet flexjobbet og derefter ved, hvad der skal foregå fremadrettet, bl.a. hvor vedkommende skal bo, hvilket jo afhænger af, hvilken fysisk forretning, de får ansættelse i.

Inklusion – hvad sker der, mange børn med især psykisk handicap mistrives i folkeskolen.

Handicapkørsel for blinde og svagsynede – hvor langt er det kommet i systemet.

Det blev indført, at vore suppleanter fremover også modtager dagsorden og referat af vore handicaprådsmøder.

Ledsageordning på bofællesskaber har tidligere været betalt af beboeren, dette er ikke lovligt, hvorfor kommunen nu er i gang med at indhente bon’er, da beløbene skal refunderes.

Buskørsel for bofællesskaber – arbejdsgruppe forventes færdig i feb./mar., skal det være kommunal bus / ikke-kommunal bus.

Ny afregningsmodel – gennemsigtighed i bofællesskabernes økonomi, tages op på næste møde.

Kildebjerget – istandsættelse af bygningerne, materiale er sendt til håndværkere.

Socialtilsynet har godkendt projektet.

Man skal i gang med at se på, hvilke borgere, der skal flytte ind.

4.b. Andet (f.eks. Nyt fra KT i Horsens).

Intet nyt.

5. DH-Hedensted.

5.a. Orientering / hvad sker der (Marianne Frahm).

Borgermøde til foråret 2019, hvor de nye kommunalpolitikere har nået at sætte aftryk på kommunen.

Hvor mange ankesager er der i kommunen, hvor mange får derefter medhold, hvor mange afvises?

5.b. Fritidsudvalget.

Vi har ikke et medlem i det nye fritidsudvalg, en god idé at kontakte det valgte medlem fra Bedre Psykiatri. Marianne afventer svar fra Fritid og Fællesskab på sin henvendelse.

5.c. Arrangementer (Årsmøde DH-Hedensted 5. marts 2018).

Der er annonce i aviserne i morgen. Vi håber, aviserne også vil komme med en artikel. Borgmester Kasper Glyngø kommer. Ingen valg i år.

5.d. Handicaporganisationer DH-Hedensted (orientering).

Lillian, Diabetesforeningen har generalforsamling her i huset den 6. februar kl. 18.00. Den 21/3 kl. 19.00 foredrag med Agnete Odgaard-Jensen: Kunsten at bevare livsmodet trods modgang – at komme videre i livet trods store tab.

Sussi, Scleroseforeningen har årsmøde i Daugård den 12. marts kl. 17.00.

Brian, Landsforeningen Autisme afholder generalforsamling 27. februar kl. 18.00 i Vandresalen i Risskov.

Anne Lise, Dansk Blindesamfund afholder generalforsamling den 7. april kl. 11.00-16.00 på Dansk Blindesamfunds kursuscenter Fuglsang i Fredericia.

Mikael, generalforsamling i LEV den 29. januar kl. 19.00 i Sund By i Horsens.

6. DH-centralt.

6.a. Orientering / hvad sker der (Marianne Frahm).

Intet nyt.

7. Eventuelt.

15-17. maj HealthCare (Rehab-messe) i Bella Centret.

Fredericia Musikteater, her har der fra Dansk Blindesamfund været et flot arrangement, hvor der blev taget hånd om deres gruppe, som blev lukket ind af bagdøren, hvor der ikke er så mange trapper. I pausen et specielt bord til dem.

8. Næste bestyrelsesmøde er årsmøde, mandag den 5. marts 2018 kl. 18.00.

Mandag den 19. marts kl. 19.00.

Mandag den 23. april kl. 19.00.

Mandag den 11. juni kl. 19.00.

Efterfølgende er mødet den 19. marts flyttet til **tirsdag den 20. marts kl. 19.00**, pga. alt optaget i Frivilligcentret.

Referent: Anne-Marie Lolk Madsen – 31. januar 2018